
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ 


Αρ. Φύλλου 113 


10 Ιουνίου 



ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

151. Χορήγηση οικοδομικών αδειών για ανακατασκευή οι¬ 


κοδομών που καταστράφηκαν από τους σεισμούς 
του έτους 1995. 1 

152. Ίδρυση Γυναικείου Ησυχαστηρίου με την επωνυμία 

Ιερόν Ησυχαστήριον Κοιμήσεως της Θεοτόκου στο 
Κορωπί Αττικής της Ιερός Μητροπόλεως Μεσο- 
γαίας και Λαυρεωτικής. 2 

153. Καθιέρωση συστήματος μεταθέσεων μονίμων πο¬ 


λιτικών υπαλλήλων του Υπουργείου Δημόσιας Τά* 
ξηςμε αντικειμενικό κριτήρια. 


ΠΡΟΕΔΡΙΚΑ ΔΙΑΤΑΓΜΑΤΑ 


ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 151 (1) 

Χορήγηση οικοδομικών αδειών για ανακατασκευή οικοδομών 
που καταστράφηκαν από τους σεισμούς του έτους 1995. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 9,10,11,14,17 του από 
17.7.1923 Ν.Δ/τος «περί σχεδίων πόλεων κ.λπ.» (Α' 228), 
όπως μεταγενέστερα τροποποιήθηκαν και συμπληρώθη¬ 
καν. 

2. Τις διατάξεις του άρθρου 29Α του Ν. 1558/1985 «Κυ¬ 
βέρνηση και Κυβερνητικά Όργανα» (Α' 137), όπως αυτό προ¬ 
στέθηκε με το άρθρο 27 του Ν. 2081/1992 (Α' 154). 

3. Την 395/1995 γνωμοδότηση του Κεντρικού Συμβουλίου 
Χωροταξίας Οικισμού και Περιβάλλοντος. 

4. Το γεγονός ότι από τις κανονιστικές διατάξεις αυτού του 
Δ/τος δεν προκαλείται δαπάνη σε βάρος του κρατικού προϋ¬ 
πολογισμού και των οικείων ΟΤΑ. 

5. Την 30/1996 γνωμοδότηση του Συμβουλίου της Επικρά¬ 
τειας με πρόταση του Υπουργού Περιβάλλοντος Χωροταξίας 
και Δημοσίων Έργων», αποφασίζουμε: 

Αρθρο 1 

Στις περιοχές των νομών Κοζάνης, Γρεβενών, Φωκίδας και 
Αχαΐας που επλήγησαν από τους σεισμούς του έτους 1995 
και προσδιορίστηκαν με τις 242/6.6.1995 (Α' 104) και 266/ 
18.7.1995 (Α' 148) πράξεις του Υπουργικού Συμβουλίου, οι 
οικοδομικές άδειες για ανακατασκευή ή επισκευή οικοδο¬ 
μών, που υπέστησαν βλάβες από τους σεισμούς αυτούς, χο¬ 
ρηγούνται σύμφωνα με τα οριζόμενα στα επόμενα άρθρα. 

Αρθρο 2 

1. Επιτρέπεται η χορήγηση άδειας ανακατασκευής σε οικό¬ 


πεδα άρτια κατά τον κανόνα ή κατά παρέκκλιση που βρίσκο¬ 
νται εντός πόλεων ή οικισμών, με ή χωρίς εγκεκριμένο ρυμο¬ 
τομικό σχέδιο καθώς και σε γήπεδα που βρίσκονται εκτός 
σχεδίου πόλεως είτε α) σύμφωνα με τους όρους και περιορι¬ 
σμούς δόμησης που ίσχυαν στην περιοχή κατά το χρόνοχορή¬ 
γησης της άδειας της οικοδομής που καταστράφηκε, είτε β) 
σύμφωνα με τους όρους δόμησης που ισχύουν κατά την έκ¬ 
δοση της νέας άδειας. 

2. Στις περιοχές των οποίων το σχέδιο εγκρίθηκε με τις δια¬ 
τάξεις του Ν. 1337/1983 δεν χορηγούνται άδεις σύμφωνα με 
τους προγενέστερους όρους δόμησης. 

3. Στην περίπτωση εφαρμογής των προγένέστερων όρων 
δόμησης η συνολική επιφάνεια της οικοδομής δεν επιτρέπε¬ 
ται να είναι μεγαλύτερη από την επιφάνεια της καταστραφεί- 
σας. 

Άρθρο 3 

Οι άδειες επισκευής όλων γενικά των οικοδομικών καθώς 
και οι άδειες ανακατασκευής των νομίμως υφισταμένων οικο¬ 
δομών που βρίσκονται σε μή άρτια οικόπεδα χορηγούνται 
σύμφωνα με τις διατάξεις του από 8.2.1979 Π.Δ/τος(Δ' 130). 

Άρθρο 4 

1. Εάν το έδφαφος της περιοχής όπου βρίσκονται η σεισμό¬ 
πληκτη οικοδομή κρίνεται ακατάλληλο για δόμηση μετά από 
εγκεκριμένη μελέτη, επιτρέπεται η ανέγερση οικοδομής, σε 
αντικατάσταση της πληγείσας σε άλλο οικόπεδο του ίδιου 
ιδιοκτήτη, είτε εντός σχεδίου είτε εντός ορίων οικισμού και 
εντός της σεισμόπληκτης περιοχής, σύμφωνα με τις διατά¬ 
ξεις του από 8.2.1979 Π.Δ/τος (Δ' 130). 

2. Η προηγούμενη παράγραφος εφαρμόζεται και στις περι¬ 
πτώσεις της παρ. 1 της 1318/27.3.1996 απόφασης του Υφυ¬ 
πουργού Περιβάλλοντος Χωροταξίας και Δημοσίων Έργων με 
τους όρους και προϋποθέσεις που τάσσονται σε αυτήν (Β' 
227/5.4.1996). 

Άρθρο 5 

Στους οικισμούς των περιοχών των νομών Γρεβενών και 
Κοζάνης, όπου η ανέγερση των οικοδομών γίνεται σύμφωνα 
με τις διατάξεις του άρθρου 12 του Ν. 2323/1995 με εγκεκρι¬ 
μένη μελέτη εφαρμογής της Υπηρεσίας Αποκαταστάσεως 
Σεισμοπλήκτων είτε στο ίδιο οικόπεδο του δικαιούχου είτε σε 
άλλο οικόπεδο, σύμφωνα με τις διατάξεις του προηγουμένου 
άρθρου 4, επιτρέπεται η ελεύθερη τοποθέτηση των οικοδο¬ 
μών στο οικόπεδο τηρουμένων των περιορισμών του άρθρου 
4 του από 8.2.1979 Π.Δ/τος και με ελάχιστες αποστάσεις 
από τα όρια του οικοπέδου και μεταξύ ανεξαρτήτων κτιομά- 
των εντός του ίδιου οικοπέδου ως εξής: 

- 2,5 μ. για την περίπτωση φωτισμού και αερισμού χώρων 
κύριας χρήσης 

- 1,00 μ. για την περίπτωση φωτισμού και αερισμού χώρων 
βοηθητικής χρήσης 

Άρθρο 6 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υπουργό Περιβάλλοντος Χωροταξίας και Δημοσίων 
Έργων αναθέτουμε την δημοσίευση και εκτέλεση του παρό¬ 
ντος Προεδρικού Διατάγματος. 

Αθήνα, 29 Μαΐου 1996 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΚΩΣΤΑΣ ΛΑΛΙΩΤΗΣ 
-♦- 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 152 (2) 

Ίδρυση Γυναικείου Ησυχαστηρίου με την επωνυμία Ιερόν 

Ησυχαστήριον Κοιμήσεως της Θεοτόκου στο Κορωπί Αττι¬ 
κής της Ιερός Μητροπόλεως Μεσογαίας και Λαυρεωτι- 

κής. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 39 παράγραφος 10 του Ν. 590/1977 «περί 
του καταστατικού χάρτου της Εκκλησίας της Ελλάδος» (ΦΕΚ 
146/77 τ.Α'). 

β) Των άρθρων 108 και επομένων του Αστικού Κώδικα. 

2. Την αριθμ. 4152/28.2.96 συμβολαιογραφική πράξη της 
συμβολαιογράφου Αθηνών Μαρίας συζύγου Νικολάου Σαρρή 
- Παπουτσιδάκη που εδρεύει στην Αθήνα στην οδό Αμφικτύο- 
νος 3 θησείο, με την οποία ιδρύεται Γυναικείον Ιερόν Ησυχα¬ 
στήριον με την επωνυμία «Ιερόν Ησυχαστήριον Κοιμήσεως 
της Θεοτόκου» στο Κορωπί Αττικής της Ιεράς Μητροπόλεως 
Μεσογαίας και Λαυρεωτικής. 

3. Το αριθμ. 115/29.2.1996 έγγραφο του Σεβασμιωτάτου 
Μητροπολίτη Μεσογαίας και Λαυρεωτικής. 

4. Την σύμφωνη γνώμη της Ιεράς Συνόδου της Εκκλησίας 
της Ελλάδος η οποία ενέκρινε την ίδρυση του Ιερού Ησυχα¬ 
στηρίου κατά την ΙΕ' συνεδρία αυτής της 7.2.1996 της 139ης 
Συνοδικής Περιόδου. 

Με πρόταση του Υπουργού Εθνικής Παιδείας και θρησκευ¬ 
μάτων, αποφασίζουμε: 

Εγκρίνουμε την γενομένη με την αριθμ. 4152/28.2.1996 
συμβολαιογραφική πράξη της συμβολαιογράφου Αθηνών Μα¬ 
ρίας συζ. Νικολάου Σαρρή - Παπουτσιδάκη που εδρεύει στην 
Αθήν στην οδό Αμφυκτίονος 3 θησείο, την ίδρυση Ιερού Γυ- 
ναικείου Ησυχαστηρίου με την επωνυμία «Ιερόν Γυναικείον 
Ησυχαστήριον Κοιμήσεως Θεοτόκου» Κορωπί Αττικής της Ιε¬ 
ράς Μητροπόλεως Μεσογαίας και Λαυρεωτικής. 

Το ίδρυμα αυτό το οποίο είναι Νομικό Πρόσωπο Ιδιωτικού 
Δικαίου τελεί υπό την πνευματική εποπτεία του εκάστοτε 
Μητροπολίτη Μεσογαίας και Λαυρεωτικής και θα διοικείται 
βάσει του κατωτέρω καταστατικού (Οργανισμού) αυτού. 

Κυρώνουμε το Καταστατικό (Οργανισμό) του Ιερού Γυναι- 
κείου Ιδρύματος Ησυχαστηρίου) με την επωνυμία Ιερόν Ησυ¬ 
χαστήριον Κοιμήσεως Θεοτόκου «Κορωπή Αττικής της Ιεράς 
Μητροπόλεως Μεσογαίας και Λαυρεωτικής που αποτελείται 
από είκοσι οκτώ (28) άρθρα και καταχωρίζονται ως κατωτέρω. 

Άρθρο 1 

Η στη θέση Λαμπρικά Κορωπίου Αττικής λειτουργούσα 
εντός ακινήτου κτήματος, ιδοκτησίας της Μοναχής θεονύμ¬ 
φης κατά κόσμον Μαρίας Αλεξοπούλου του Αναστασίου και 
της Όλγας, Ιερά Γυναικεία Κοινοβιακή Μονή Κοιμήσεως Θε¬ 
οτόκου, ούσα Ησυχαστήριο ευσεβών γυναικών συγκροτείται 
δια του παρόντος εις ίδιον αυτοτελές νομικόν πρόσωπον ιδιω¬ 
τικού δικαίου μη κερδοσκοπικού χαρακτήρος, αλλά ιεραπο¬ 


στολικής και κοινωφελούς αποστολής εν τη καθόλου ελλη¬ 
νική κοινωνία, τελούν υπό την πνευματικήν δικαιοδοσίαν, 
κατά τους ιερούς κανόνας, του Σεβασμιωτάτου Μητροπολί¬ 
του Μεσογαίας και Λαυρεωτικής. 

Άρθρο 2 

Η άσκησις της πνευματικής εξουσίας του οικείου Μητρο¬ 
πολίτου εκδηλούται κυρίως εις τα εξής: 

α) Εις τον διορισμόν και την παύσιν υπ’ αυτού της υποδει- 
κνυομένης υπό της ολομέλειας των Μοναχών Ηγουμένης. 
β) εις τον διορισμόν του εφημερίου της Ιεράς Μονής, 
γ) Εις τα αφορώντα γενικώς την πνευματικήν εξυπηρέτησιν 
των εγκαταβιουσών εις την Ιεράν Μονήν μοναζουσών, την 
έγκρισιν προς κουράν των υπό της Γεροντίας υποδεικνυομέ- 
νων δοκίμων, ως Μοναχών ρασοφόρων, την ευλογίαν αυτού 
ως και την προαγωγήν εις Μεγαλοσχήμους. 

δ) Το μνημόσυνον αυτού κατά τα υπό του Τυπικού καθορι¬ 
ζόμενα. 

Άρθρο 3 

Το Ιερόν Ησυχαστήριον λειτουργεί εντός κτήματος της 
ιδρυτρίας στη θέση Λαμπρικά Κορωπίου Αττικής, όπου το κτι- 
ριακό συγκρότημα, ιδιοκτησίας αυτής. Εντός του κτήματος 
είναι κτισμένος Ιερός Ναός επ’ ονόματι της Κοιμήσεως Θεο¬ 
τόκου, ενδιαιτήματα, κελλία και λοιπές απαραίτητες εγκατα¬ 
στάσεις δια την λειτουργίαν του Ιερού Ησυχαστηρίου ως Ιεράς 
Κοινοβιακής Μονής. Δια την παραχώρησιν αυτήν, θέλει γίνει 
εν καιρώ πάσα άλλη αναγκαία νομική πράξη. 

Άρθρο 4 

Η συγκροτουμένη δια του παρόντος. I. Μονή αποτελεί θρη¬ 
σκευτικήν Μοναχικήν αδελφότητα Κοινοβιακήν. 

Πάσαι συνεπώς αι εις αυτήν εγκαταβιούσαι κεκαρμέναι Μο¬ 
ναχοί στερούνται ιδίας περιουσίας και ζώσιν εν κοινοκτημο¬ 
σύνη και αγαμία δι' όλου του βίου αυτών. 

Άρθρο 5 

Πάσα εγγραφή δοκίμου ενεργείται υπό της Γερόντιας της 
Μονής, κατόπιν εγκρίσεως του οικείου Μητροπολίτου. Δια 
την εγγραφήν απαιτούνται τα εξής προσόντα: 

α) Τρίμηνος διαμονή, μετ’ έγκρισιν της Γερόντιας, εν τη 
Μονή προς παρακολούθησιν του βίου της υποψήφιας. 

β) Αρτιμέλεια και υγεία σωματική και διανοητική, πιστο¬ 
ποιούμενη υπό ιατρού της Μονής, 
γ) Ηλικία 21-50 ετών. 

δ) Διάθεσις προς ευσεβή πνευματικήν ζωήν εν κοινοβίω 
διαπιστουμένη υπό της Γερόντιας της I. Μονής, 
ε) Έγγραφος αίτησις της ενδιαφερομένης. 
στ) Ο υπό της Μονής κανονιζόμενος ρουχισμός, ένδυσις 
και υπόδησις της εισερχομένης. 

ζ) Πάσα άλλη τυχούσα εισφορά κανονιζομένη εκάστοτε 
υπό της Γερόντιας της I. Μονής. 

Το άρθρο τούτο δύνται εις μίαν ή περισσοτέρας παραγρά¬ 
φους αυτού να μη ληφθεί υπ’ όψιν, εις εξαιρετικός περιπτώ¬ 
σεις μετ' απόφασιν της Γερόντιας. 

Άρθρο 6 

Ο χρόνος της δοκιμασίας δια την κτήσιν του δικαιώματος 
της δοκίμου προς κουράν εις ρασοφόρν Μοναχήν απόκεται 
εις την κρίσιν της Γ εροντίας, ουδέποτε όμως δύναται να είναι 
ελάσσων του ενός έτους, της δε ρασοφόρου Μοναχής προς 
κλήσιν εις Μεγαλόσχημον, ουδέποτε ελάσσων των τριών 
ετών από της ρασοφορίας. Η περί τούτων κρίσις της Γερό¬ 
ντιας είναι ελευθέρα και αδέσμευτος, με κριτήρια πάντοτε 
την προς πνευματικήν ζωήν και τον Μοναχικόν βίον επίδοσιν. 

Άρθρο 7 

Προ της εγγραφής υποψήφιας εις τας δοκίμους απαιτείται 
έγγραφος δήλωσις, υπογραφομένη υπό της ιδίας και απαγ- 
γελλομένη υπ’ αυτής δημοσία εν των Ιερώ Ναώ ότι αποδέχε¬ 
ται τας διατάξεις του Καταστατικού της Μονής και του εσωτε¬ 
ρικού βίου αυτής. 

Αρθρο 8 

Η Διοίκησις της Ιερός Μονής ως προς μεν το καθαρώς 
πνευματικόν μέρος ασκείται υπό της Ηγουμένης, ως προς δε 
το διοικητικόν και διαχειριστικόν μέρος υπό της Ηγουμένης 
και της Γερόντιας οριζόμενης κατ’ επιλογήν της και συγκρο- 
τουμένης εν Συμβουλίω υπό την προεδρίαν της Ηγουμέ¬ 
νης. 

Άρθρο 9 

Ηγουμένη της I. Μονής ορίζεται δΓ όλου του βίου αυτής η 
Μοναχή θεονύμφη, κατά κόσμον Μαρία Αλεξοπούλου του 
Αναστασίου και της Όλγας. Μετά τον θάνατον αυτής ή την 
τυχόν λόγω ανικανότητας προς άσκησιν των καθηκόντων της, 
έκπτωσιν αυτής η Ηγουμένη θα εκλέγεται υπό πασών των εγ¬ 
γεγραμμένων εν των Μοναχολογίω τακτικών Αδελφών της I. 
Μονής των εχουσών συμπληρώσει εν έτος τουλάχιστον από 
της ρασοφορίας των. Η εκλογή διεξάγεται εντός τριάκοντα 
(30) ημερών από της χηρείας του Ηγουμενικού αξιώματος, 
υπό τριμελούς εφορευτικής επιτροπής εκλεγόμενης δια φα¬ 
νερός ψηφοφορίας υπό της συνάξεως όλων των Μοναχών 
οκτώ τουλάχιστον ημέρας προ της εκλογής. Η ημέρα και ώρα 
της εκλογής, ήτις διεξάγεται εν τω Ιερώ Ναώ ορίζεται υπό της 
εφορευτικής Επιτροπής και γνωστοποιείται εγγράφως προς 
τον οικείον Μητροπολίτην και προς τας Μοναχός δι’ αναγνώ- 
σεως τις κατά τας ώρας της Τραπέζης. 

Άρθρο 10 

Η ψηφοφορία προς εκλογήν της Ηγουμένης διεξάγεται δια 
μυστικής δια ψηφοδελτίων ψηφοφορίας εν τω Ιερώ Ναώ μετά 
την θείαν Λειτουργίαν. Περί αυτής και των αποτελεσμάτων 
της διαλογής συντάσσεται πρακτικόν, υπογραφόμενον υφ’ 
όλων των μετεχουσών της ψηφοφορίας, όπερ υποβάλλεται 
προς τον οικείον Μητροπολίτην προς έγκρισιν δια της πνευ¬ 
ματικής αυτού ευλογίας και διορισμόν της Ηγουμένης. Εάν ο 
οικείος Μητροπολίτης, λαμβάνων υπ’ όψιν και την γνώμην του 
τυχόν εν τη I. Μονή εγκαταβιούντος μονίμως πνευματικού πα- 
τρός, δεν εγκρίνει την εκλεγείσαν, επαναλαμβάνεται η 
εκλογή εντός μηνός. Πάσα τυχόν αμφισβήτησις περί την ψη¬ 
φοφορίαν επιλύεται κατόπιν εγγράφου αναφοράς των ενδια¬ 
φερομένων, εντός οκταημέρου από της εκλογής υποβαλλο- 
μένης τω οικείω Μητροπολίτη, όστις επί ιοοψηφίας αποφαί- 
νεται δια κλήρου ενώπιον των Μοναχών εφ’ όσον αι προτεινό- 
μεναι έχουσι τας ικανότητας προς διοίκησιν και την μεμαρτυ- 
ρημένην αγιότητα. Ακυρουμένης της εκλογής επαναλαμβά¬ 
νεται αύτη κατά τα ανωτέρω εντός μηνός, το δε αποτέλεσμα 
αυτής είναι οριστικόν. 

Άρθρο 11 

Η Ηγουμένη είναι ισόβια. Δύναται να παυθεί μόνο υπό του 
οικείου Μητροπολίτου λόγω σωματικής ή πνευματικής ανικα¬ 
νότητας αυτής. 

Άρθρο 12 

Η Ηγουμένη παρέχουσα εαυτήν πρώτη υπόδειγμα εναρέ- 
του βίου εποπτεύει επί της τηρήσεως απαρασαλεύτως της 
τάξεως και παραδόσεως εν τη I. Μονή, παρακολουθεί και 
εποπτεύει εις την ζωήν των Μοναχών και την λειτουργίαν της 
Μονής, την τήρηοιν των ιερών Ακολουθιών και των θρησκευ¬ 
τικών και Μοναχικών καθηκόντων, αναθέτει και εποπτεύει εις 
την εκτέλεσιν των διακονημάτων και υπηρεσιών υπό των Μο¬ 
ναχών εν συνεννοήσει πάντοτε μετά της Γερόντιας. Η Ηγου¬ 
μένη προϊσταται των γενικών συνάξεων των Μοναχών και της 
Γεροντίας και εκπροσωπεί την Μονήν εις πάσαν σχέσιν αυτής 
ενώπιον πάσης Αρχής πολιτικής ή εκκλησιαστικής και παντός 
τρίτου. Την Ηγουμένην κωλυομένην εις την άσκησιν των κα¬ 
θηκόντων της, αναπληροί τοπολτηρήτρια Μοναχή οριζόμενη 
υπό του οικείου Μητροπολίτου. 

Άρθρο 13 

Η Γερόντια αποτελείται εκ της Ηγουμένης και δύο (2) Μο¬ 
ναχών, εκλεγομένων ανά τριετίαν υπό της συνάξεως όλων 


των Μοναχών, δια μυστικής ψηφοφορίας μεταξύ των εχου¬ 
σών κουράν Μεγαλόσχημων και πενταετή από ταύτης εγκα- 
ταβίωσιν εν τη I. Μονή εγκρίσει της Ηγουμένης. Τα εκλεγό¬ 
μενα μέλη της Γ εροντίας διορίζονται υπό του οικείου Μητρο¬ 
πολίτου δικαιουμένου όπως μη εγκρίνει τον διορισμόν οπότε 
η εκλογή επαναλαμβάνεται δια τας θέσεις των μη εγκρινόμε- 
νων μελών. Κατά την πρώτην εφαρμογήν του παρόντος Ορ¬ 
γανισμού την Γεροντίαν αποτελούν η ως άνω ιδρύτρια ως Κα¬ 
θηγούμενη και δύο μοναχαί τας οποίας θα ορίσει η ίδια. 

Άρθρο 14 

Η Γεροντία αποτελεί το ανώτατο διοικητικόν όργανον της I. 
Μονής και αποφασίζει κατά πλειοψηφία (εν περιπτώσει ισο- 
ψηφίας βαρύνει η ψήφος της Ηγουμένης) επί παντός θέμα¬ 
τος μη αναγομένου εις την αποκλειστικήν αρμοδιότητα της 
Ηγουμένης και μη έχοντος πνευματικόν χαρακτήρα. Ορίζει 
κατ' έτος εκ των μελών αυτής την Γραμματέα και την Οικονό¬ 
μος της I. Μονής, αποφασίζει περί των μελλουσών να εγγρα- 
φώσιν ως δόκιμοι ή να λάβωσιν την κουράν της ρασοφόρου ή 
του μεγάλου σχήματος των Μοναχών και ευρίσκεται εν απαρ¬ 
τία παρόντων των δύο τουλάχιστον εκ των μελών της, μετε- 
χούσης της ηγουμένης. 

Άρθρο 15 

Εάν υπάρχει πνευματικός πατήρ με μεγάλην αρετήν και βα- 
θείαν ευσέβειαν και πολλήν πνευματικότητα και με μοναχικόν 
πνεύμα, δύνατα, τη υποδείξει της Γ εροντίας και αδεία του οι¬ 
κείου Μητροπολίτου να εγκαταβιοί πλησίον της I. Μονής δια 
την άσκησιν των πνευματικών και λειτουργικών καθηκόντων. 
Η γνώμη του πνευματικού πατρός θα λαμβάνεται υπ’ όψιν πά¬ 
ντοτε εφ’ όλων των πνευματικής φύσεως ζητημάτων. Εφ’ 
όσον δεν υπάρχει πνευματικός πατήρ εγκαταβιών εν τη I. 
Μονή τα των Ιερών Ακολουθιών και λοιπών πνευματικών κα¬ 
θηκόντων θα τελούνται υπό ιερέως οριζομένου πάντοτε υπό 
του οικείου Μητροπολίτου. 

Άρθρο 16 

Η εν γένι πνευματική ζωή της Αδελφότητας θα ρυθμίζεται 
πάντοτε υπό της Ηγουμένης εν συνεννοήσει μετά του εγκα- 
ταβιούντος νομίμως πνευματικού πατρός. Βασικώς θα τηρού¬ 
νται η συχνή εξομολόγησις προς τον πνευματικόν πατέρα, η 
συχνή θεία Κοινωνία, αι καθιερωμένοι τακτικοί ιεραίακολου- 
θίαι και συμπροσευχαί του εικοσιτετραώρου, αι ειδικοί πνευ¬ 
ματικοί ασκήσεις, αι πνευματικοί συγκεντρώσεις συμμελέτης 
και αι ειδικαί ευχαί. 

Άρθρο 17 

Εις την I. Μονή θα ισχύει τον Κοινοβιακόν σύστημα με κοι¬ 
νήν Τράπεζαν, με τήρησιν των Νηστειών, κατά τους Κανόνας, 
των Ιερών Ακολουθιών, και καθιερωμένον ωρολόγιον πρό¬ 
γραμμα εγέρσεως, Ακολουθιών, εργασίας, αναπαύσεως και 
λοιπών εκδηλώσεων της Κοινοβιακής ζωής. Εις της Τράπεζαν 
δεν θα παρακάθηνται ξένοι άνθρωποι ή παιδία, εξαιρέσει μό¬ 
νον του οικείου Μητροπολίτου και του κληρικού συνοδού του, 
του Πρωτοσυγκέλλου, του Ιεροκήρυκος και του μονίμου 
πνευματικού πατρός. Παραμονή ή φιλοξενία εν τη I. Μονή ξέ¬ 
νων προσώπων απαγορεύεται. Εκτάκτως μόνον επιτρέπεται η 
φιλοξενία συγγενών, και ουχί αρρένων, αλλά ουχί πλέον των 
δύο ημερών. 

Άρθρο 18 

Δια την εν γένι οργάνωσιν της ζωής των Μοναχών δύνανται 
να χρησιμοποιώνται όσα τεχνικά μέσα κρίνονται αναγκαία 
προς εξυπηρέτησιν των υλικών αναγκών. Αποκλείεται όμως η 
χρησιμοποίησις προς ψηχαγωγίαν κ.λ.π. τεχνικών μέσων, 
άτινα δημιουργούν κοσμικόν πνεύμα και απάδουσιν εις την 
αυστηρόν πνευματικήν ατμόσφαιραν της εσωτερικής ζωής 
της I. Μονής. 

Άρθρο 19 

Έξοδος Μοναχών εκ της I. Μονής επιτρέπτεται μόνον δι’ 
υπηρεσίαν η δΓ εκτέλεσιν πνευματικής αποστολής, πάντοτε 

μόνον αδεία της Ηγουμένης και ανά δύο τουλάχιστον Μονα¬ 
χών από κοινού. Δια πάσαν εκτός της Ιερός Μητροπόλεως 
απουσίαν εκ της I. Μονής απαιτείται άδεια του οικείου Μη¬ 
τροπολίτου. 

Αρθρο 20 

Η προς τους έξω της I. Μονής πνευματική δράσις θα γίνεται 
μόνον κατόπιν εγκρίσεως του οικείου Μητροπολίτου και τη 
ευλογία του πνευματικού πατρός και της Ηγουμένης και εν ει¬ 
δική μόνον περιπτώσει, καθορισμένης υπ’ αυτών εκ των 
προτέρων του είδους της παρασχεθησομένης συμπαραστά- 
σεως, κατηχήσεως, πνευματικής βοήθειας, ή άλλης οιασδή- 
ποτε συνδρομής και βοήθειας προς ωρισμένα πρόσωπα γυ¬ 
ναικών έχοντα ταύτην ανάγκην. 

Αρθρο 21 

Πόροι της I. Μονής είναι: 

α) Αι εις χρήματα, ακίνητα ή οιαδήποτε άλλα περιουσιακά 
στοιχεία εισφοραί των Μοναχών ή των δοκίμων προς την I. 
Μονήν και τα εκ τούτων εισοδήματα. 

β) Αφιερώματα και προσφοραί προν την I. Μονήν εκ μέρους 
ευσεβών Χριστιανών και τα εισοδήματα αυτών. 

γ) Τα εκ των λειτουργιών, μνημοσύνων, αγρυπνιών και λοι¬ 
πών ιεροπραξιών έσοδα του Ιερού Ναού. 

δ) Αι εξ εργόχειρων ή άλλων συστηματικών εργασιών των 
Μοναχών και των δοκίμων πρόσοδοι εκ την εκποιήσεως αυ¬ 
τών. 

Αρθρο 22 

Η Γεροντία καθορίζει το έργον και την αρμοδιότητα της 
Γραμματέως και της Οικονομικών εν τη διαχειρίσει των πε¬ 
ριουσιακών εν γένει θεμάτων, τηρουμένων πάντοτε των οι¬ 
κείων. βιβλίων και πρακτικών, και δη του βιβλίου απογραφής 
της ακινήτου και της βαρείας κινητής περιουσίας, βιβλίου Τα¬ 
μείου, αλληλογρφίας κ.λπ. εις ά καταγράφονται παν το εισα- 
γόμενον ή το εξαγόμενον, ως και πάσα εισφορά και πάσα δα¬ 
πάνη. 

Αρθρο 23 

Πάσαι αι Μοναχαί οφείλουσαι να εκτελώσι τα ανατιθέμενα 
αυταίς κατά την κρίσιν της Ηγουμένης και της Γεροντίας δια- 
κονήματα. Οφείλουσι απόλυτον υπακοήν εις την Ηγουμένην 
και τα αποφάσεις της Γ εροντίας. Οφείλουσι να μετάσχωσιν 
εις την κοινήν Τράπεζαν. 

Άρθρο 24 

Δια πειθαρχικός παραβάσεις μή συνεπαγομένας έκπτωσιν 
εις του Μοναχικού σχήματος επιβάλλονται εις τας Μονάχάς αι 
ακόλουθοι πειθαρχικοί ποιναί, 
α) Παραίνεσις ενώπιον της Αδελφότητος, 
β) Ακοινωνησία της Τραπέζης και απομόνωσις εν τω κελ- 
λίω. 

γ) Πνευματική επιτίμια (εκ θ. Κοινωνίας κ.λπ.). 
δ) Παύσις από διακονήματος. 
ε) Υποβιβασμός εις υποδεεστέραν σειράν και τάξιν. 
στ) Έκπτωσις από αξιώματος Γερόντιας, 
ζ) Προσωρινή ή οριστική αποβολή εκ της I. Μονής, 
η) Παραπομπή εις αρμόδιον εκκλησιαστικόν Δικαστήριον 
δια του οικείου Μητροπολίτου προς αποσχηματισμόν. 

Τας ως άνω α' έως γ' ποινάς η Ηγουμένη, τας δ’ έως ε' η Γε¬ 
ρόντια, τας δε στ' έως η' αρμόδιος Μητροπολίτης μετ' εισή- 
γησιν της Γ εροντίας. Αι διατάξεις του παρόντος άρθρου δεν 
ισχύουν όπου αντιτίθενται προς τας διατάξεις του Ν. 5383/ 
32, ως αύται έχουν τροποποιηθεί ή αντικατασταθεί υπό του 
Ν.Δ. 1714/1942 και του Ν. 898/1943. Οπωσδήποτε δε ωρι- 
σμένας ποινάς θα δύνανται να επιβάλει όχι ο οικείος Μητρο¬ 
πολίτης ή το επισκοπικόν δικαστήριον αλλά το συνοδικόν δι¬ 
καστή ριον. 

Άρθρο 25 

Αι συνεδριάσεις της Γ εροντίας και αι συνάξεις της Αδελφό¬ 
τητος συγκαλούνται και προεδρεύονται υπό της Ηγουμένης. 


Δια πάσαν απόφασιν αυτών συντάσσεται υπό της Γ ραμμα¬ 
τέως εις τον οικείον βιβλίον, όπερ υπογράφεται υπό των παρι- 
σταμένων κατά την συνεδρίασιν μελών της συνάξεως (Γερο¬ 
ντίας ή Αδελφότητος) εν διαφωνία δε καταχωρείται η γνώμη 
των διαφωνουσών). 

Άρθρο 26 

Τηρούνται υποχρεωτικώς υπό της Γραμματείας τη επιβλέ- 
ψει της Ηγουμένης. 
α) Βιβλίο δοκίμων 

β) Βιβλίον Μοναχολογίου, εις το οποίο αναγράφονται λε¬ 
πτομερώς τα στοιχεία εκάστης Αδελφής, ως και ο χρόνος 
ενάρξεως της δοκιμής κουράς κ.λπ. 

γ) Βιβλίον πρακτικών συνεδριάσεων Γ εροντίας και Αδελφό¬ 
τητος. 

Μερίμνη της Οικονόμου τηρούνται: 
α) Βιβλίον Κτηματολογίου και 
β) Βιβλίον Ταμείου εσόδων και εξόδων 

Άρθρο 27 

Η Μονή διατηρείται και εάν μόνο μία Αδελφή επιζήσει. 
Εκλιπούσης και ταύτης η I. Μονή μετά της περιουσίας αυτής 
περιέρχονται εις την εις ήν ανήκει Μητρόπολιν δια την περαι¬ 
τέρω δια νέων Αδελφών, λειτουργίαν αυτής. 

Άρθρο 28 

Η I. Μονή έχει σφραγίδα εικονίζουσαν της Κοίμησιν της Θε¬ 
οτόκου και περί αυτήν τας λέξεις «ΙΕΡΟΝ ΓΥΝΑΙΚΕΙΟΝ ΗΣΥ- 
ΧΑΣΤΗΡΙΟΝ ΚΟΙΜΗΣΕΩΣ ΘΕΟΤΟΚΟΥ ΚΟΡΩΠΙΟΥ ΑΤΤΙ¬ 
ΚΗΣ». 

Στον Υπουργό Εθνικής Παιδείας και θρησκευμάτων αναθέ¬ 
τουμε τη δημοσίευση και εκτέλεση του παρόντος Προεδρι¬ 
κού Διατάγματος. 

Αθήνα, 29 Μαΐου 1996 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ Α. ΠΑΠΑΝΔΡΕΟΥ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 153 (3) 

Καθιέρωση συστήματος μεταθέσεων μονίμων πολιτικών 
υπαλλήλων του Υπουργείου Δη μόσιας Τάξης με αντικειμε¬ 
νικά κριτήρια. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 2247/1994 «Ρυθμί¬ 
σεις θεμάτων συστήματος προσλήψεων» (Α' - 182). 

2. Τις διατάξεις του άρθρου 26 του Ν. 1481/1984 «Οργανι¬ 
σμός Υπουργείου Δημόσιας Τάξης» (Α' - 152). 

3. Το γεγονός ότι από τις διατάξεις του παρόντος προεδρι¬ 
κού διατάγματος δεν προκαλούνται δαπάνες σε βάρος του 
Κρατικού Προϋπολογισμού. 

4. Την 61/1996 γνωμοδότηση του Συμβουλίου της Επικρά¬ 
τειας, μετά από πρόταση των Υπουργών Εσωτερικών, Δημό¬ 
σιας Διοίκησης και Αποκέντρωσης και Δημόσιας Τάξης, απο¬ 
φασίζουμε: 

Άρθρο 1. 

Καθιέρωση συστήματος μεταθέσεων. 

Οι μεταθέσεις των μονίμων δημοσίων υπαλλήλων του 
Υπουργείου Δημόσιας Τάξης, ενεργούνται με ή χωρίς αίτηση 
του υπαλλήλου, σύμφωνα με τις διατάξεις των επομέων άρ¬ 
θρων του παρόντος προεδρικού διατάγματος. 

Οι μεταθέσεις με αίτηση του υπαλλήλου προηγούνται των 
μεταθέσεων χωρίς αίτηση. 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 

ΚΕΦΑΛΑΙΟ Α’ 

ΚΑΤΗΓΟΡΙΕΣ ΜΕΤΑΘΕΣΕΩΝ 

Άρθρο 2. 

Μεταθέσεις με αίτηση. 

1. Οι μεταθέσεις με αίτηση διακρίνονται στις εξής κατηγο¬ 
ρίες: 

α. Για εξαιρετικούς λόγους υγείας. 

2. Για συνυπηρέτηση. 

γ. Γ ια λόγους σπουδών. 

δ. Γ ια λοιπούς λόγους. 

2. Η προτεραιότητα ικανοποίησης των αιτήσεων μεταθέ¬ 
σεων καθορίζεται από την κατηγορία της μετάθεσης, κατά 
την σειρά της προηγούμενης παραγράφου. 

Άρθρο 3. 

Μεταθέσεις για εξαιρετικούς λόγους υγείας. 

1. Υπάλληλος, που ο ίδιος ή σύζυγος ή άγαμο τέκνο που πά¬ 
σχει από κάποιο από τα δυσίατα νοσήματα, που αναφέρονται 
στο άρθρο 109 του Προεδρικού Διατάγματος 611/1977 
(Υπαλληλικός Κώδικας), ή από νόσο, η οποία παιτεί τακτικές 
μεταγγίσεις αίματος ή αιμοκάθασρση ή από νόσο του Α03, 
μετατίθεται υποχρεωτικά μετά από αίτησή του, για την υπο¬ 
βολή της οποίας δεν απαιτείται η συνδρομή των προϋποθέ¬ 
σεων των παρ. 1 και 2 του άρθρου 13 του παρόντος. Οι μετα¬ 
θέσεις της κατηγορίας αυτής πραγματοποιούνται οποτεδή¬ 
ποτε, εφόσον υπάρχει αντίστοιχη κενή οργανική θέση, στην 
υπηρεσία που γίνεται η μετάθεση. 

2. Η αίτηση πρέπει οπωσδήποτε να συνοδεύεται από γνω¬ 
μάτευση Διευθυντή ή Επιμελητή Κλινικής Κρατικού Νοσηλευ¬ 
τικού Ιδρύαμτος, για το είδος της νόσου και βεβαίωση της οι¬ 
κείας Πρωτοβάθμιας Υγειονομικής Επιτροπής, από την οποία 
να προκύπτει ότι στο νομό που υπηρετεί ο υπάλληλος δεν 
υπάρχει κατάλληλη μονάδα Κρατικού Νοσηλευτικού Ιδρύμα¬ 
τος, για την αντιμετώπιση της νόσου. 

Άρθρο 4. 

Μεταθέσεις για λόγους συνυπηρέτησης. 

1. Μετάθεση υπαλλήλου, για συνυπηρέτηση εντός της Ελλη¬ 
νικής Επικράτειας, επιτρέπεται όταν ο ή η σύζυγός του υπη¬ 
ρετεί ή εργάζεται με οποιαδήποτε σχέση σε φορεά του δημό¬ 
σιου τομέα ή είναι άμισθος δημόσιος υπάλληλος ή λειτουργός 
ή επαγγελματίας ή εργάζεται στον ιδιωτικό τομέα. Στις δύο 
τελευταίες περιπτώσεις, ο ή η σύζυγος του υπαλλήλου απαι¬ 
τείται να εργάζεται, για δύο τουλάχιστον έτη, στην πόλη ή στο 
νομό όπου ζητείται η μετάθεση. Η συνδρομή των παραπάνω 
προϋποθέσεων αποδεικνύεται με βεβαίωση του οικείου φο¬ 
ρέα του δημόσιου τομέα ή του οικείου ασφαλιστικού φορέα, 
για όσους είναι επαγγελματίες ή εργάζονται στον ιδιωτικό το¬ 
μέα. 

2. Οι μεταθέσεις για συνυπηρέτηση ενεργούβνται σε κενές 
θέσεις, όπως αυτές ορίζονται στην παράγραφο 1 του άρθρου 
13 του παρόντος διατάγματος. Σε περίπτωση που δεν υπάρ¬ 
χει κενή θέση στην πόλη, που απαιτείται ο υπάλληλος να με¬ 
τατεθεί, μπορεί εφόσον το δηλώσει με την ίδια αίτηση, να με¬ 
τατεθεί σε υπηρεσία της πλησιέστερης πόλης, που υπάρχει 
κενή θέση του κλάδου, στον οποίο ανήκει ο υπάλληλος. 

3. Γ ια την συνυπηρέτηση συζύγων υπαλλήλων του Υπουρ¬ 
γείου Δημόσιας Τάξης, εφόσον μετατίθεται ο ένας εκ των συ¬ 
ζύγων, χωρίς αίτησή του, επιτρέπεται η μετάθεση και του άλ¬ 
λου συζύγου, ανεξάρτητα αν έχει σειρά να μετατεθεί με βάση 
τους πίνακες των Συντελεστών Βαρύτητας Σ.Β. (Μόρια), εφό¬ 
σον το ζητήσει εγγράφως και υπάρχει αντίστοιχη κενή οργα¬ 
νική θέση. 

Άρθρο 5. 

Μεταθέσεις για λόγους σπουδών. 

1. Οι μεταθέσεις της κατηγορίας αυτής γίνονται με αίτηση 
του υπαλλήλου, λόγω φοίτησης του ίδιου ή μέλους της οικο¬ 
γένειας του, σε σχολή Τριτοβάθμιας Εκπαίδευσης (ΑΕΙ ή ΤΕΙ) 
της ημεδαπής προς απόκτηση πρώτου πτυχίου ή μεταπτυχι- 


καού τίτλου σπουδών. 

2. Οι αιτήσεις αυτές υποβάλλονται εντός του μηνός Σε¬ 
πτεμβρίου του έτους εισαγωγής στη Σχολή και ικανοποιούνται 
από το Υπηρεσιακό Συμβούλιο τον Οκτώβριο, εφόσον υπάρ¬ 
χουν κενές οργανικές θέσεις. 

3. Μετά το τέλος της φοίτησης, η οποία δεν μπορεί να πα- 
ραταθεί πέρα από τα έτη σπουδών, όπως αυτά προβλέπονται 
για κάθε Σχολή, συν ένα, ο υπάλληλος μετατίθεται σύμφωνα 
με τις διατάξεις του παρόντος Προεδρικού Διατάγματος. 

Άρθρο 6. 

Μεταθέσεις για λοιπούς λόγους. 

Ο υπάλληλος μπορεί να ζητήσει την μετάθεσή του για δια¬ 
φόρους λόγους, όπως λόγους υγείας, πέραν των αναφερομέ- 
νων στο άρθρο 3, λόγους οικογενειακούς, οικονομικούς, συ¬ 
γκοινωνιακούς και άλλους. 

Άρθρο 7. 

Μεταθέσεις χωρίς αίτηση. 

1. Οι μεταθέσεις χωρίς αίτηση διακρίνονται στις εξής κατη¬ 
γορίες: 

α. Για την κάλυψη κενών θέσεων και υπηρεσιακών ανα¬ 
γκών, μεταξύ υπηρεσιών της ίδιας πόλης. 

β. Γ ια τη κάλυψη κενών θέσεων υπηρεσιών μιας πόλης, από 
υπηρεσίες άλλης πόλης του ίδιου νομού. 

γ. Για τη κάλυψη κενών θέσεων υπηρεσιών ενός νομού, 
από υπηρεσίες άλλου νομού. 

δ. Γ ια την κάλυψη εξαιρετικών υπηρεσικαών αναγκών. 

2. Οι μεταθέσεις των κατηγοριών α', β' και γ' ενεργούνται 
σύμφωνα με τα οριζόμενα στο άρθρο 14. 

3. Οι μεταθέσεις για εξαιορετικές υπηρεσιακές ανάγκες 
διενεργούνται οπποτεδήποτε μέσα στο έτος, με σκοπό τη εύ¬ 
ρυθμη λειτουργία των υπηρεσιών. Γ ια τις μεταθέσεις αυτές 
εφαρμόζονται, κατά τα οριζόμενα στό άρθρο 14, οι πίνακες 
των Συντελεστών Βαρύτητας (Σ.Β.) που έχουν καταστεί ορι¬ 
στικοί, κατά το χρόνο, που ανακύπτουν οι λόγοι. 

4. Ως εξαιρετικοί υπηρεσιακοί λόγοι για την εφαρμογή των 
διατάξεων του παρόντος θεωρούνται: 

α. Η αδυναμία αναπλήρωσης υπαλλήλου από υπάλληλο της 
ίδιας υπηρεσίας σε συγκεκριμένα καθήκοντα, στις περιπτώ¬ 
σεις θανάτου, μακροχρόνιας ασθένειας, μακράς διάρκειας 
απουσίας με ειδική άδεια, ή μετάθεσης για εξαιρετικούς λό¬ 
γους υγείας ή για εκτέλεση πειθαρχικής ποινής του υπαλλή¬ 
λου. 

β. Η ανάγκη άμεσης στελέχωσης υπηρεσιών, όταν υπάλλη¬ 
λος ή υπάλληλοι που υπηρετούν σ’ αυτή αποχωρούν από την 
υπηρεσία. 

γ. Η έναρξη ή παύση λειτουργίας υπηρεσιών. 

ΚΕΦΑΛΑΙΟ Β' 

ΚΡΙΤΗΡΙΑ ΚΑΙ ΔΙΑΔΙΚΑΣΙΑ ΜΕΤΑΘΕΣΕΩΝ 

Άρθρο 8. 

Διάκριση περιοχών σε ζώνες - Συντελεστές Βαρύτητας (Σ.Β.) 

1. Για την εφαρμογή των διατάξεων του παρόντος οι πε¬ 
ριοχές της χώρας διακρίνονται σε ζώνες, ανάλογα με το 
βαθμό προβληματικότητας κάθε περιοχής. Ο βαθμός προ¬ 
βληματικότητας προσδιορίζεται με τους Συντελεστές Βαρύ¬ 
τητας (Σ.Β.) κάθε ζώνης, σύμφωνα με τον πίνακα, που ακο¬ 
λουθεί: 

Ζώνη Περιοχές Σ.Β. 

Α Προβληματικές Α' Κατηγορίες 7 

Β Προβληματικές Β' Κατηγορίας 5 

Γ Λοιπής Ελλάδος, πλην των Α, Β, Δ και Ε Ζωνών 3 

Δ Πόλεις της παρ. 6 του παρόντος άρθρου 2 

Ε Νομοί Αττικής και θεσ/νίκης, πλην των περιοχών 

της παρ. 7 του παρόντος άρθρου 1 

2. Γ ια κάθε έτος υπηρεσίας του υπαλλήλου εκτός έδρας 
νομού, οι Σ.Β. προσαυξάνονται κατά έναν (1). 

3. Στους υπαλλήλους που μετατίθενται χωρίς αίτησή τους 
με βάση τις διατάξεις του παρόντος σε νησί ή σε άλλη πόλη 
που απέχει πάνω από πενήντα (50) χιλιόμετρα από την πόλη 

του υπηρετούντο, οι οικείοι Σ.Β. των προηγούμενων παρα¬ 
γράφων προσαυξάνονται κατά εβδομήντα πέντε τοις εκατό 
(75%), για κάθε έτος παραμονής στην νέα υπηρεσία και μέχρι 
την συμπλήρωση των ορίων της παρ. 1 του άρθρου 15. 

4. Για το χρόνο παραμονής μικρότερο του έτους υπολογίζο¬ 
νται Σ.Β. για τόσα δωδέκατα όσοι οι μήνες παραμονής. Χρό¬ 
νος παραμονής μέχρι 15 ημερών δεν λαμβάνεται υπόψη. 

5. Οι περιοχές των Α' και Β' Ζωνών είναι οι ίδιες με αυτές 
που καθορίσθηκαν με την Απόφαση των Υπουργών Προε¬ 
δρίας της Κυβέρνησης και οικονομικών Αριθ. ΔΙΔΑΦ/Φ.50/ 
265/29847/30.10.1992 (ΦΕΚ 667/Β/11.11.1992). 

6. Οι πόλεις της Δ' Ζώνης είναι: Πάτρα, Κόρινθος, Χαλκίδα, 
Λάρισα, Βόλος, Σέρρες, Καβάλα, Ιωάννινα και Ηράκλειο. 

7. Από τους νομούς Αττικής και Θεσσαλονίκης, οι παρα¬ 
κάτω περιοχές εμπίπτουν στην Γ' Ζώνη: 

α. Από τον Νομό Αττικής, οι νήσοι Αίγινα, Σαλαμίνα, Πόρος, 
Σπέτσες, Ύδρα και οι περιοχές των Μεγάρων και του Λαυ¬ 
ρίου. 

β. Από το νομό Θεσσαλονίκης οι περιοχές Λαγκαδά, Ζα- 
γκλιβερίου, Σοχού, Ασπροβάλτας, Ν. Επιβατών, Σίδνου, Επα- 
νωμής, Κουφαλίων. 

Αρθρο 9. 

Οικογενειακή κατάσταση - Συντελεστές Βαρύτητας (Σ.Β.) 

1. Στους Συντελεστές Βαρύτητας που συγκεντρώνει ο 
υπάλληλος κατά την 31η Δεκεμβρίου εκάστου έτους, βάσει 
των διατάξεων του άρθρου 8 του παρόντος, προστίθενται και 
Σ.Β., ανάλογα με την οικογενειακή του κατάσταση, ως εξής: 

α. Για τον έγγαμο Σ.Β. 3 

β. Για το πρώτο τέκνο Σ.Β. 3 

γ. Για κάθε επόμενο τέκνο Σ.Β. 5 

2. Στους εν διαστάσει συζύγους δεν προσμετράται ο Σ.Β. 
των εγγάμων. 

3. Ως τέκνα, για την προσμέτρηση Σ.Β. λογίζονται άγαμα, 
φυσικά ή αναγνωρισθέντα, υιοθετημένα ή από προηγούμενο 
γάμο τέκνα, ηλικίας μέχρι 18 ετών. Επίσης, και τα, κατά το 
προηγούμενο εδάφιο, τέκνα ηλικίας μέχρι 25 ετών, εφόσον 
σπουδάζουν σε σχολές τριτοβάθμιας εκπαίδευσης. Ομοίως 
και τα τέκνα ανεξαρτήτως ηλικίας, που έχουν αναπηρία 67% 
και άνω. 

4. Στους άγαμους, διαζευγμένους, χήρους και εν διαστάσει 
γονείς τέκνων της παρ. 3, για τα οποία τους έχει αποδεδειγ¬ 
μένα ανατεθεί η επιμέλεια, οι Σ.Β. για τα τέκνα προσαυξάνο¬ 
νται κατά έναν (1), για κάθε τέκνο. 

5. Για την συμπλήρωση των ορίων ηλικίας, που προβλέπο- 
νται στις προηγούμενες παραγράφους ως ημερομηνία γέννη¬ 
σης θεωρείται η τριακοστή πρώτη (31η) Δεκεμβρίου του 
έτους γέννησης. Η επίκληση των στοιχείων οικογενειακής 
κατάστασης από τον υπάλληλο, γίνεται μέχρι και την 31 Δε¬ 
κεμβρίου του έτους που προηγείται του κατάρτισης των πινά¬ 
κων Σ.Β. Στοιχεία υποβαλλόμενα στην υπηρεσία μετά την 
ημερομηνία αυτή, δεν λαμβάνονται υπόψη. 

Αρθρο 10. 

Ηλικία - Συντελεστές Βαρύτητας (Σ.Β.). 

1. Εκτός των Σ.Β., των περοηγουμένων άρθρων 8 και 9 του 
παρόντος που συγκεντρώνει ο υπάλληλος κατά την 31η Δε¬ 
κεμβρίου εκάστου έτους, προστίθενται και Σ.Β. ανάλογα με 
την ηλικία του υπαλλήλου, ως εξής: 

α. Για την ηλικία έως και 40 ετών Σ.Β. 1 

β. Για την ηλικία των 41 έως και 50 ετών Σ.Β. 2 

γ. Γ ια την ηλικία των 51 έως και 60 ετών Σ.Β. 3 

2. Οι διατάξεις της παρ. 5 του προγηούμενου άρθρου έχουν 
και στην προκειμένη περίπτωση ανάλογη εφαρμογή. 

Αρθρο 11. 

Συνολικός χρόνος υπηρεσίας - Συντελεστές Βαρύτητας 
(Σ.Β.). 

1. Ως συνολικός χρόνος υπηρεσίας του υπαλλήλου λαμβά- 
νεται ο χρόνος πραγματικής υπηρεσίας, από την ημερομηνία 
διορισμού του μέχρι την 31η Δεκεμβρίου του προγούμενου 
έτους που διενεργούνται οι μεταθέσεις. 


2. Τα μόρια από το συνολικό χρόνο υπηρεσίας υπολογίζο¬ 
νται με Συντελεστή Βαρύτητας (Σ. Β.) 0,5 για κάθε χρόνο υπη¬ 
ρεσίας. 

3. Γ ια χρόνο υπηρεσίας μικρότερο του έτους, υπολογίζο¬ 
νται μόρια για τόσα δωδέκατα και τόσα τριακοστά εξηκοστά 
πέμπτα, όσοι οι μήνες και οι ημέρες υπηρεσίας αντίστοιχα. 

4. Για τον υπολογισμό του συνολικού χρόνου υπηρεσίας, 
λαμβάνεται υπόψη και κάθε προϋπηρεσία του υπαλλήλου προ 
του διορισμού του στο Υπουργείο Δημόσιας Τάξης. 

Αρθρο 12. 

Συνυπηρέτηση - Συντελεστές Βαρύτητας (Σ.Β.). 

1. Ο υπάλληλος λαμβάνει Συντελεστής Βαρύτητας δύο (2) 
για συνυπηρέτηση, αν ο ή η σύζυγος υπηρετεί στην ίδια πόλη 
στο Δημόσιο, Ν.Π.Δ.Δ., Ο.Τ.Α. ή άλλο φορέα του Δημοσίου 
Τομέα ή κατά την τελευταία τουλάχιστον διετία εργάζεται 
στον Ιδιωτικό Τομέα ή είναι επαγγελματίας στην ίδια πόλη. Η 
απαιτούμενη διετία πρέπει να έχει συμπληρωθεί την 31η Δε¬ 
κεμβρίου του προηγούμενου έτους που καταρτίζονται οι πί¬ 
νακες συντελεστών Βαρύτητας (Σ.Β.). 

2. Τον ίδιο αριθμό Συντελεστών Βαρύτητας (Σ.Β.) λαμβάνει 
ο υπάλληλος αν ο ή η σύζυγός του υπηρετεί ή εργάζεται ή εί¬ 
ναι επαγγελματίας σε διαφορετική πόλη και ζητήσει με αί¬ 
τηση τη μετάθεσή του για λόγους συνυπηρέτησης. Η αίτηση 
υποβάλλεται μέχρι την 31 η Δεκεμβρίου του προηγούμενου 
έτους της κατάρτισης των πινάκων Συντελεστών Βαρύτητας 
(Σ.Β.) και δεν ανακαλείται μετά την οριστικοποίησή τους. 

Αρθρο 13. 

Κενές Οργανικές θέσεις. 

1. Οι κενές οργανικές θέσεις προσδιορίζονται, μετά την 
αφαίρεση από τις προβκλεπόμενες οργανικές θέσεις κατά 
κατηγορία, κλάδο και ειδικότητα των, κατά την τριακοστή 
πρώτη (31η) Δεκεμβρίου κάθε έτους, υπηρετούντων. Στον 
αριθμό των υπηρετούντων δεν υπολογίζονται οι αποχωρού- 
ντες από την υπηρεσία, εντός του επόμενου έτους, λόγω συ- 
νταξιοδότησης. 

2. Σύμφωνα με τα οριζόμενα στην προηγούμενη παρά¬ 
γραφο, η οικεία Διεύθυνση Πολιτικού Προσωπικού καταρτίζει 
και αποστέλλει στις υπηρεσίες και αποστέλλει στις υπηρε¬ 
σίες, μέχρι την εικοστή (20η) του μηνάς, Ιανουάριου κάθε 
έτους, με τα δεδομένα της τριακοστής πρώτης (31 ης) Δεκεμ¬ 
βρίου του προηγούμενου έτους, αριθμητικό πίνακα κενών ορ¬ 
γανικών θέσεων, κατά νομό και υπηρεσία και κατά κατηγορία, 
κλάδο και ειδικότητα για το σύνολο των υπηρεσιών της χώρας, 
που υπάγονται στην αρμοδιότητά της. 

3. Ο πίνακας αυτός αποστέλλεται σε όλες της υπηρεσίες 
και κοινοποιείται σε όλους τους υπαλλήλους που ανήκουν ορ¬ 
γανικά σε κάθε υπηρεσία, εντός τακτής προθεσμίας. Μέσα 
σε ένα μήνα από τη λήξη της ανωτέρω προθεσμίας οι υπάλλη¬ 
λοι δικαιούνται να υποβάλλουν αίτηση μετάθεσης στην οικεία 
Διεύθυνση Πολιτικού Προσωπικού. Αιτήσεις, που υποβάλλο¬ 
νται πριν την ανωτέρω προθεσμία ή μετά τη λήξη της, δεν 
λαμβάνονται υπόψη, εκτός εάν διαφορετικά ορίζεται από άλ¬ 
λες διατάξεις του παρόντος. 

Αρθρο 14. 

Πίνακες Συντελεστών Βαρύτητας (Σ.Β.). 

1. Η οικεία Διεύθυνση Πολιτικού Προσωπικού καταρτίζει, 
μέχρι την δεκάτη πέμπτη (15η) του μηνός Ιανουρίου, κάθε 
έτους πίνακες κατά νομό με τους Σ.Β., που έχει συγκεντρώ¬ 
σει κάθε υπάλληλος στις 31 Δεκλεμβρίου του προηγούμενου 
έτους, σύμφωνα με τις διατάξεις των άρθρων 8,9 και 10 του 
παρόντος. Οι πίνακες καταρτίζονται κατά κατηγορία, κλάδο, 
ειδικότητα και βαθμό, με τη διαφορά ότι οι υπάλληλοι των 
βαθμών Β', Γ', Δ' και Ε' περιλαμβάνονται σε ενιαίο πίνακα. 

2. Η σειρά εγγραφής των υπαλλήλων στους οικείους πίνα¬ 
κες είναι αντιστρόφως ανάλογη, με τον συνολικό αριθμό Σ.Β. 
των άρθρων 8,9 και 10 που συγκεντρώνει ο κάθε υπάλληλος. 
Σε περίπτωση, που περισσότεροι από ένας υπάλληλοι συγκε¬ 
ντρώνουν τον ίδιο αριθμό Σ.Β., προτάσσεται αυτός που έχει 
το μικρότερο βαθμό, εάν έχουν τον ίδιο βαθμό, αυτός με τα λι- 

γότερα χρόνια υπηρεσία, αν έχουν και τον ίδιο χρόνο υπηρε¬ 
σίας αυτός με το μικρότερο αριθμό Σ.Β. του άρθρου 8. Στην 
τελευταία περίπτωση αν δεν υπάρχει διαφορά, διενεργείται 
κλήρωση από το οικείο Υπηρεσιακό Συμβούλιο. Μετά την 
κλήρωση συντάσσεται πρακτικό, το οποίο αποτελεί τμήμα 
του οικείου πίνακα Σ.Β. 

3. Οι πίνακες περιλαμβάνουν το ονοματεπώνυμο κάθε 
υπαλλήλου, το βαθμό του, το συνολικό χρόνο υπηρεσίας του, 
την υπηρεσία στην οποία ανήκει οργανικά, τον αριθμό των 
Σ.Β. του άρθρου 8, τον αριθμό Σ.Β. του άρθρου 9, τον αριθμό 
Σ.Β. του άρθρου 10 και τον συνολικό αριθμό των Σ.Β. Ακόμα 
περιλαμβάνει, σε ειδική στήλη, παρατηρήσεις, αν για κάποιον 
υπάλληλο συντρέχουν λόγοι εξαίρεσης, καθώς και αν είναι 
προϊστάμενος οποιοσδήποτε επιπέδου διοίκησης. 

4. Οι πίνακες Σ.Β. αποστέλλονται σε όλες ιτς υπηρεσίες, 
μέχρι την εικοστή (20η) Ιανουάριου. Οι προϊστάμενοι των 
υπηρεσιών κοινοποιούν ενυπόγραφα στους υπαλλήλους του 
εντός δεκαημέρου τους ανωτέρω πίνακες. Οι προϊστάμενοι 
γνωστοποιούν εγγράφως την ανωτέρω κοινοποίηση στην 
Διεύθυνση Πολιτικού Προσωπικού του Υπουργείου Δημόσιας 
Τάξης. 

5. Ο υπάλληλος δύναται μέσα σε αποκλειστική προθεσμία 
δέκα (10) ημερών, από τη λήξη της δεκαημέρου προθεσμίας 
κοινοποίησης, να ζητήσει με ένστασή του διόρθωση ή στοι¬ 
χείων του πίνακα, υποβάλλοντας συγχρόνως τα απαραίτητα 
δικαιολογητικά. Οι ενστάσεις εξετάζονται από το οικείο Υπη¬ 
ρεσιακό Συμβούλιο, μέσα σε προθεσμία δέκα (10) ημερών 
από την παραλαβή τους. 

6. Μετά την εξέταση όλων των ενστάσεων και όχι πέραν της 
10ης Μαρτίου κάθε έτους, οι πίνακες καθίστανται οριστικοί. 
Τυχόν αναμορφώσεις αποστέλλονται, για κοινοποίηση, στις 
υπη ρεσίες που υπη ρετούν οι υπάλληλοι που ζήτησαν την ανα¬ 
μόρφωση του πίνακα. 

Αρθρο 15 

Δικαίωμα υποβολής αιτήσεων - Διαδικασία μεταθέσεων με αί¬ 
τηση 

1. Δικαίωμα υποβολής αιτήσεων για μετάθεση έχουν οι 
υπάλληλοι, που συμπληρώνουν δύο (2) χρόνια παραμονής σε 
υπηρεσίες των Ζωνών Α' και Β' και τρία (3) χρόνια παραμονής 
σε υπηρεσίες των Ζωνών Γ', Δ' και Ε'. 

2. Ο κατά την προηγούμενη παράγραφο χρόνος μειώνεται 
κατά ένα (1) έτος, όταν ο υπάλληλος επιθυμεί να μετατεθεί 
σε υπη ρεσία άλλου νομού των Ζωνών Α' ή Β'. Αντίθετα, ο χρό¬ 
νος της προηγούμενης παραγράφου αυξάνεται κατά δύο (2) 
έτη, όταν ο υπάλληλος επιθυμεί να μετατεθεί σε υπηρεσία 
της ίδιας πόλης. 

3. Ο ελάχιστος χρόνος παραμονής, που ορίζεται στις παρ. 1 
και 2, πρέπει να συμπληρώνεται μέχρι την τριακοστή (30η) 
Αυγούστου του έτους που διενεργούνται οι μεταθέσεις. Αιτή¬ 
σεις, που δεν πληρούν τα ανωτέρω ελάχιστα όρια παραμονής, 
δεν εξετάζονται, εκτός εάν διαφορετικά ορίζεται σε άλλες 
διατάξεις του παρόντος διατάγματος. 

4. Η αίτηση περιλαμβάνει μέχρι δύο (2) πόλεις, στις υπηρε¬ 
σίες των οποίων επιθυμεί να μετατεθεί ο υπάλληλος. Εάν 
στην αίτηση αναγράφονται συγκεκριμένες υπηρεσίες, λογί¬ 
ζεται, για την εφαρμογή του παρόντος, ότι περιλαμβάνει όλες 
τις υπηρεσίες της πόλης, που εδρεύουν οι αναγραφόμενες 
στην αίτηση υπηρεσίες. 

5. Η Διεύθυνση Πολιτικού Προσωπικού/Υ.Δ.Τ. εισάγει, 
εντός του πρώτου δεκαημέρου του μηνός Απριλίου, στο οι¬ 
κείο Υπηρεσιακό Συμβούλιο τα ερωτήματα, για την κάλυψη 
των κατά το άρθρο 11 κενών οργανικών θέσεων, από υπαλλή¬ 
λους που υπέβαλαν αιτήσεις. 

6. Με την επιφύλαξη των διατάξεων της παραγράφου 2 του 
άρθρου 2, μεταξύ των υπαλλήλων, που έχουν υποβάλλει αί¬ 
τηση μετάθεσης για την ίδια θέση, προηγείται ο υπάλληλος, 
που έπεται στη σειρά εγγραφής στον πίνακα Σ.Β. Σε περί¬ 
πτωση εγγραφής των υπαλλήλων σε διαφορετικούς πίνακες 
Σ.Β., προηγείται ο υπάλληλος με το μεγαλύτερο άθροισμα 
Σ.Β. Εάν περισσότεροι από έναν έχουν το ίδιο άρθοισμα, 
προηγείται αυτός με τον ανώτερο βαθμό και εάν περισσότε¬ 


ροι έχουν τον ίδιο βαθμό, αποφασίζει το Υπηρεσιακό Συμβού¬ 
λιο, λαμβάνοντας υπόψη τους λόγους που επικαλείται ο 
υπάλληλος και τις απαιτήσεις της προς κάλυψη θέσης. 

Αρθρο 16. 

Δηλώσεις προτίμησης - Μεταθέσεις χωρίς αίτηση. 

1. Οι κενές οργανικές θέσεις, που δεν καλύπτονται με τις 
μεταθέσεις του προηγούμενου άρθρου καθώς και αυτές, που 
δημιουργούνται μέχρι την τριακοστή (30η) Απριλίου του έτους 
διενέργειας των μεταθέσεων, ανακοινώνονται μέχρι την δε- 
κάτη πέμπτη (15η) ΜαΤου, με τη διαδικασία και τις προθε¬ 
σμίες που ορίζονται στο άρθρο 11. Η ανακοίνωση των κατά 
την προηγούμενη παράγραφο, κενών θέσεων συνοδεύεται με 
απόφαση του οικείου Υπηρεσιακού Συμβουλίου, που καθορί¬ 
ζει τους νομούς, από τους οποίους θα καλυφθούν οι κενές 
θέσεις υπηρεσιών άλλων νομών, στις περιπτώσεις που δεν εί¬ 
ναι δυνατή η πλήρωσή τους από τους υπηρετούντες στον ίδιο 
νομό. 

2. Το Υπηρεσιακό Συμβούλιο, για τον προσδιορισμό των νο¬ 
μών και του αριθμού των υπαλλήλων, που θα καλύψουν κενές 
θέσεις υπηρεσιών άλλων νομών, προκρίνει υποχρεωτικά τους 
όμορους νομούς, και στη συνέχεια τους εγγύτερους νομούς, 
με τον νομό του οποίου απαιτείται η κάλυψη των κενών θέ¬ 
σεων. 

3. Σε περίπτωση υποχρεωτικής μετάθεσης ο υπάλληλος 
μετά την κοινοποίηση και την ανακοίνωση της παραγράφου 1 
δικαιούται εντός αποκλειστικής προθεσμίας πέντε (5) ημε¬ 
ρών, να υποβάλει στη Διεύθυνση Πολιτικού Προσωπικού του 
Υπουργείου Δημόσιας Τάξης δήλωση προτίμησης, στην 
οποία αναφέρει μέχρι δύο (2) υπηρεσίες, που επιθυμεί να 
υπηρετήσει. Η δήλωση προτίμησης δεν αποτελεί αίτηση με¬ 
τάθεσης για τον υπάλληλο. 

4. Η αρμόδια Διεύθυνση Πολιτικού Προσωπικού του Υπουρ¬ 
γείου Δημόσιας Τάξης εισάγει στο Υπηρεσιακό Συμβούλιο, το 
αργότερο μέχρι 10 Ιουνίου κάθε έτους, τα ερωτήματα για την 
κάλυψη των θέσεων της παραγράφου 1 του παρόντος, τα 
οποία συνοδεύονται με τους πίνακες των Σ.Β. και τις δηλώ¬ 
σεις προτίμησης, που συνεκτιμώνται από το Υπηρεσιακό Συμ¬ 
βούλιο. Στις περιπτώσεις περισσοτέρων δηλώσεων προτίμη¬ 
σης ενός τόπου προκρίνονται οι υπάλληλοι που έχουν μεγα¬ 
λύτερο άθροισμα Σ.Β. και σε περίπτωση που έχουν το ίδιο 
άθροισμα Σ.Β. προκρίνονται κατά σερά οι υπάλληλοι που οι 
ίδιοι ή οι σύζυγοί τους κατάγονται από τον τόπο αυτό και στη 
συνέχεια αυτοί που κατάγονται από τον Νομό που υπάγεται ο 
τόπος. Σε περίπτωση που όλα τα ανωτέρω στοιχεία συμπί¬ 
πτουν σε περισσότερους τους ενός υπαλλήλους αποφασίζει 
το Υπηρεσιακό Συμβούλιο λαμβάνοντας υπόψη τους λόγους 
που επικαλείται ο υπάλληλος και τις απαιτήσεις της προς κά¬ 
λυψη θέσης. 

5. Προκειμένου για μετάθεση χωρίς αίτηση υπαλλήλων του 
ίδιου νομού, αυτοί που προηγούνται στην σειρά εγγραφής 
στον οικείο πίνακα Συντελεστών Βαρύτητας, μετατίθενται 
κατά προτεραιότητα σε υπηρεσίες των εδαφίων α', β' και γ' 
της παραγράφου 1 του άρθρου 7 κατά σειρά αντιστρόφως 
ανάλογη της αναγραφόμενης στην ανωτέρω διάταξη. Οι 
υπάλληλοι της ίδιας κατηγορίας, κλάδου και ειδικότητας μέ¬ 
χρι και στον Β' βαθμό προηγούνται των μεταθέσεων των 
υπαλλήλων με Α' βαθμό, που υπηρετούν στον ίδιο νομό. 

6. Οι μεταθέσεις του παρόντος άρθρου ενεργούνται μετά 
την συμπλήρωση του ελάχιστου χρόνου παραμονής που προ- 
βλέπεται από τις διατάξεις του άρθρου 13, εκτός των περι¬ 
πτώσεων του εδαφίου δ' της παρ. 1 του άρθρου 7. 

Άρθρο 1 7. 

Μεταθέσεις προϊσταμένων. 

Μετάθεση προϊσταμένου οργανικής μονάδας κατά τη διάρ¬ 
κεια της θητείας του γίνεται μόνο σε θέση προϊσταμένου, 
αντίστοιχου επιπέδου, οργανικής μονάδας. Κατά τη μετά- 

θέση προϊσταμένου οργανικής μονάδας λαμβάνονται υπόψη 
και οι ανάγκες καθώς και οι ιδιαιτερότητες της κάθε θέσης. 

ΚΕΦΑΛΑΙΟ Γ' 

ΤΕΛΙΚΕΣ - ΜΕΤΑΒΑΤΙΚΕΣ ΔΙΑΤΑΞΕΙΣ 
Άρθρο 18. 

1. Ακύρωση μετάθεσης υπαλλήλου επιτρέπεται στις περι¬ 
πτώσεις, που κατά το χρόνο διενέργειας των μεταθέσεων, 
ανέκυψαν λόγοι που αναφέρονται στην παρ. 1 του άρθρου 3. 
Η ακύρωση αποφασίζεται από το Υπηρεσιακό Συμβούλιο. 

2. Με σύμφωνη γνώμη του Υπηρεσιακού Συμβουλίου μπο¬ 
ρεί, κατά παρέκκλιση των διατάξεων του παρόντος Διατάγμα¬ 
τος, σε όλως εξαιρετικές περιπτώσεις και για σοβαρή υπηρε¬ 
σιακή αιτία, ύστερα από αιτιολογημένη πρόταση της υπηρε¬ 
σίας, να γίνεται άμεση μετάθεση ή να ακυρώνεται μετάθεση 
υπαλλήλου. Η διενέργεια ή ακύρωση της μετάθεσης κατά πα¬ 
ρέκκλιση δεν επιτρέπεται να υπερβαίνει τα δύο τοις εκατό 
(2%) του συνόλου του προσωπικού του οικείου κλάδου. Η 
προβλεπόμενη διενέργεια ή ακύρωση μετάθεσης υπαλλήλου 
δεν μπορεί σε καμία περίπτωση να ξεπεράσει τα δύο έτη. 

3. Στην πράξη μετάθεσης ορίζεται υποχρεωτικά και η ημε¬ 
ρομηνία αναχώρησης του υπαλλήλου για τη νέα θέση. Η ανα¬ 
χώρηση δεν μπορεί να γίνει νωρίτερα από την πρώτη (1 η) Ιου¬ 
λίου και αργότερα από την τριακοστή πρώτη (31η) Αυγούστου 
κάθε έτους,εκτός αν ορίζεται διαφορετικά από τις διατάξεις 
του παρόντος Διατάγματος. 

4. Ο χρόνος παραμονής σε μία θέση, που ορίζεται στο άρ¬ 
θρο 13, είναι υποχρεωτικός για τη διοίκηση, προκειμένου για 
τιε μεταθέσεις χωρίς αίτηση του άρθρου 7, εκτός των μετα¬ 
θέσεων του εδαφίου δ’ της παραγράφου 1 του ίδιου άρθρου. 
Σε περίπτωση που ο υπάλληλος υπηρέτησε με απόσπαση σε 
υπηρεσία άλλης πόλης από αυτήν που μετατέθηκε κατ’ 
εφαρμογήν των διατάξεων του άρθρου 7, ο χρόνος παραμο¬ 
νής υπολογίζεται με βάση το βαθμό προβληματικότητας της 
υπηρεσίας στην οποία αποσπάστηκε εφόσον η τελευταία έχει 
μεγαλύτερο Σ.Β. 

5. Οι υπάλληλοι που μετατέθηκαν χωρίς αίτηση σε υπηρε¬ 
σίες των ζωνών Α’ και Β' επανέρχονται υποχρεωτικά μετά από 
αίτησή τους στις υπηρεσίες από τις οποίες μετατέθηκαν και 
εφόσον συμπλήρωσαν το χρόνο παραμονής του άρθρου 13 
και δεν μετατίθενται εκ νέου πριν την παρέλευση πενταετίας. 


6. Για τον υπολογισμό των Σ.Β. του άρθρου 8, προσμετρά- 
ται η, μέχρι και την 31 η Δεκεμβρίου 1995, πραγματική υπηρε¬ 
σία κάθε υπαλλήλου, είτε σε οργανική θέση, είτε με από¬ 
σπαση, σύμφωνα με τα οριζόμενα στοις οικείες διατάξεις. Γ ια 
κάθε έτος προϋπηρεσίας υπαλλήλων του Υπουργείου Δημό¬ 
σιας Τάξης που είχαν πριν το διορισμό τους ή πριν τη μετά¬ 
ταξη ή απόσπασή τους σε υπηρεσίες του Υπουργείου Δημό¬ 
σιας Τάξης προσμετράται ένας (1) συντελεστής βαρύτητας, 
ανεξάρτητα από τη ζώνη που εμπίπτει η υπηρεσία που προϋ¬ 
πηρέτησαν. 

7. Μέχρι την πρώτη εφαρμογή του παρόντος Διατάγματος, 
οι μεταθέσεις διενεργούνται σύμφωνα με τις διατάξεις του 
Υπαλληλικού Κώδικα και του άρθρου 10 του Ν. 1586/1986, 
λαμβανομένων όμως υπόψη και εκτιμωμένων αναλόγως από 
το Υπηρεσιακό Συμβούλιο, των κριτηρίων της παρ. 2 του άρ¬ 
θρου 2 του Ν. 2247/1994 (ΦΕΚ 182/Α731.10.1994), δη¬ 
λαδή του συνολικού χρόνου υπηρεσίας του υπαλλήλου, του 
χρόνου υπηρεσίας κατά περιοχή, της οικογενειακής κατάστα- 
σης, της ηλικίας, της συνυπηρέτησης και της εντοπιότη- 
τας. 

Άρθρο 19. 

Έκταση εφαρμογής - Έναρξη ισχύος. 

Το παρόν έχει εφαρμογή στους μόνιμους δημοσίους πολιτι¬ 
κούς υπαλλήλους όλων των κατηγοριών, κλάδων και ειδικοτή¬ 
των του Υπουργείου Δημόσιας Τάξης. 

Η ισχύς του παρόντος αρχίζει από τη δημοσίευσή του στην 
Εφημερίδα της Κυβερνήσεως, εκτός αν διαφορετικά ορίζεται 
στις επί μέρους διατάξεις. 

Στον Υπουργό Δημόσιας Τάξης αναθέτουμε τη δημοσίευση 
και εκτέλεση του παρόντος Διατάγματος. 

Αθήνα, 30 Μαΐου 1996 

